# Al-Sunan al-Sughra

As-súnan as-sughra (àrab: السنن الصغرى, As-sunan aṣ-ṣuḡrà), també conegut com el Súnan an-Nassaí (àrab: سنن النَّسائي, Sunan an-Nasāʾī) i com Al-mújtaba (àrab: المجتبى, Al-mujtabà), és un dels al-Kútub as-Sitta, ‘els Sis Llibres', les sis grans col·lecciones de hadits o narracions dels dits i fets del profeta Mahoma. El va recopilat an-Nassaí (829-915).

## Descripció

Els sunnites situen aquest recull com el cinquè més important de les seues sis grans col·leccions de hadits.
També és conegut com Al-mújtaba (‘La selecció’) perquè aquest recull conté 5.270 hadits (amb algunes narracions repetides) que l'autor destrià d'una altra obra seua més àmplia, As-súnan al-kubra. La majoria d'estudiosos dels hadits el consideren l'obra més autèntica de hadits després dels sahihayn, ‘els dos sahih’, és a dir, el Sahih al-Bukharí i el Sahih Múslim.
Segons Ghassan Abdul‐Jabbar, an-Nassaí volia marcar les indicacions subtils dels textos del hadit, i per això va emprar rúbriques per ajudar a la comprensió dels hadits. Per exemple, assenyala Abdul-Jabbar, l'autor comença amb la rúbrica «Capítol sobre la persona que comercia amb els seus béns per mitjà de falses promeses» i cita quatre hadits que descriuen com n'és de reprensible aquest acte. La següent rúbrica diu «Capítol en relació amb la promesa que ha de considerar-se una estafa en una venda» i cita un hadit semblant al del capítol previ, però amb la diferència que en aquest s'hi especifica el tipus d'estafa.

## Perspectives

Dels sis grans reculls de hadits, Súnan an-Nassaí conté el menor nombre de hadits daïfs, ‘febles' (amb una cadena de transmissió poc segura)', després dels dos sahihs (Sahih Bukharí i Sahih Múslim). No conté cap hadit mawdú o ‘inventat’, segons afirma, entre d'altres, al-Haafiz Ibn Haja.

## Continguts

El recull està ordenat en 52 capítols o llibres temàtics:
* Purificació
* Aigua
* Menstruació i istihada
* Ghusl i tayàmmum
* Salat
* Les hores (d'oració)
* Àdhan
* Màsjids
* Alquibla
* Imama (direcció de la pregària)
* Iftitah (inici de la pregària)
* Tatbiq (unió de les mans)
* Oblit (en la pregària)
* Jumua (pregària del divendres)
* Escurçament de la pregària en viatjar
* Eclipsis
* Istisqà (pregària per a la pluja)
* Pregària de la por
* Pregària per als dos ids
* Qiyam al-Layl (pregària nocturna) i oracions voluntàries durant el dia
* Funerals
* Dejuni
* Zakat
* Hajj
* Gihad
* Matrimoni
* Divorci
* Cavalls i curses
* Donacions
* Testaments
* Regals
* Obsequis
* ar-Ruqba
* Umra
* Juraments i vots
* Agricultura
* Tracte respectuós a les dones
* Vessament de sang (en la lluita)
* Distribució del fay
* Baya
* Aqiqa
* Fara i atira
* Caça i esquarterament
* Dahaya (sacrificis)
* Transaccions financeres
* Qassama (juraments, represàlies i diners de sang)
* Tallar la mà del lladre
* Fe i els seus signes
* Ornament
* Etiqueta dels jutges
* Istiadha (cerca de refugi en Déu)
* Begudes

## Edicions

Existeixen nombroses edicions del recull de hadits d'an-Nassaí, també en línia, així com una traducció a l'anglès:
* أَبِي عبد الرحمن أحمد بن شُعيب النَّسَائي [= an-Nassaí]; الدكتور الشيخ عبد الله بن عبد المحسن التركي (presentació); الشيخ شعيب الأرنؤوط (cura); حسن عبد المنعم سلبي (edició). كِتَابُ السُّنَن الكُبْرَى النَّسَائي (en àrab). 12 vols. 2a. Damasc - Beirut: الرسالة العالمية, 2011.
* An-Nasâ'i, Imâm Hâfiz Abû Abdur Rahmân Ahmad bin Shu'aib bin 'Ali; Za'î, Hâfiz Abû Gâhir Zubair (ed. i referenciador); Abû Khaliyl, (revisió final). English Translation of Sunan An-Nasâ'i (en anglès). Traducció: Nâsiruddin al-Khattâb. Darussalam. ISBN 9789960587608.
* Ahmad an-Nasa'i. «سنن النسائي / Sunan an-Nasa'i» (en àrab-anglès). Sunnah.com. [Consulta: 8 desembre 2024].

## Referències

* ↑ Brown, Jonathan (Jonathan A. C.). The canonization of al-Bukhārī and Muslim: the formation and function of the Sunnī adīth Canon. Brill, 2007. ISBN 978-90-474-2034-7. OCLC 302415864.
* ↑ «Various Issues About Hadiths». www.abc.se. Arxivat de l'original el 30 de març de 2017. [Consulta: 26 abril 2019].
* 1 2 Brown, Daniel W., 1963-. The Wiley Blackwell concise companion to the Hadith. ISBN 978-1-118-63848-4. OCLC 1100425014.
* ↑ An-Nukat ‘ala Kitaab Ibn as-Salaah, 1-484.
* ↑ «General comment on the book Sunan an-Nasaa’i as-Sughra». islamqa.info. [Consulta: 17 juny 2019].
* ↑ «Sunan an-Nasa'i». sunnah.com. [Consulta: 17 juny 2019].
* ↑ «Sunan of Imam Nasai». ahadith.co.uk. [Consulta: 17 juny 2019].
* ↑ «Còpia arxivada». Arxivat de l'original el 26 d'abril de 2019. [Consulta: 17 juliol 2020].